Amicale vum Escher Kolléisch

D'Amicale vum Escher Kolléisch (eege Schreifweis: Amicale vum Escher Kolle'sch) ass eng Associatioun, déi déi fréier Schüler aus dem Escher Jongelycée regroupéiert. Op Franséisch heescht si offiziell laut de Statuten: Amicale des Anciens Elèves du Lycée de Garçons d'Esch-sur-Alzette.

D'Iddi fir sou eng Amicale op d'Been ze setzen, ass am Laf vum Banquet fir de 25. Anniversaire vun der deemoleger Escher Industrieschoul, den 31. Juli 1926, am Terres-Rouges-Casino zu Esch, vum Direkter Jean-Pierre Manternach an d'Gespréich bruecht ginn.Fehr 2001, S. 352. D'Grënnungsversammlung vun der Amicale war sonndes de 15. Mee 1927Net de 25. Mee, wéi et an engem Dokument vun der Amicale heescht; cf. Fehr 2001, S. 351. am Hôtel des Ardennes zu Esch. D'Membere vum éischte Kommitee waren d'Hären J. P. Deltgen, Jean Noesen, August Isaac, [Victor] Robinet, Camille Mousset, Michel Funck, Camille Theis, Nic. Schmit an Ernest Günther; de Jean-Pierre Manternach krut den Titel Éierepresident.Luxemburger Wort 1927-05-17, Nr. 137, S. 3 (Esch-Alzette, 17. Mai).. — Luxemburger Tageblatt 1927-05-18, Nr. 145, S. 6 (Amicale der früheren Industrie-Schüler). — Palmarès des élèves qui depuis la création de l'école ont réussi leur examen de fin d'études. In: Vun der Industrieschoul zum Jongelycée vun Esch, 1901-2001. Luxembourg, S. 417-451. — Kuck och: Fehr 2001, S. 352. Éischte President vun der Amicale war de J.P. Deltgen vun der Promotioun 1906, éischte Sekretär de Victor Robinet (1927-1931). An der Generalversammlung vum 13. Mäerz 1928 gouf deen heite Kommitee gewielt: J. Noesen, President; J.-P. Mertz, Vizepresident; V. Robinet, Sekretär; Aug. Isaac, Caissier; N. Heirens, C. Theis, J.-P. Weber, J.-P. Wilhelm an Alphonse Michels, Memberen.Luxemburger Wort 1928-03-24, Nr. 84/85, S. 4 (Vereinschronik. Amicale des Anciens Elèves de l'École Industrielle et Commerciale d'Esch-sur-Alzette).

Presidente vun der Amicale

J.P. Deltgen (1927-1928)
Jean Noesen (1928-1936)
Paul Laurent (1936-1961)
Gustave List (1961-1971)
Raymond Fehr (1971-1982)
Raymond Glesener (1982-1993)
Léandre Schockmel (1993-1998)
Raymond Fehr (1998-)

 Literatur 
 Noesen, J. & G. List, 1977. L'Amicale vum Escher Kolle'sch a 50 ans. In: 75 Jor Escher Kolle'isch [sic], 50 Jor Amicale. Esch-sur-Alzette, Impr. Kremer-Muller, S. 5-14.
Fehr, R., 2001. Et les anciens... In: Vun der Industrieschoul zum Jongelycée vun Esch, 1901-2001. Luxembourg, S. 351-356.

 Um Spaweck 
Amicale vum Escher Kolléisch

Kategorie:ASBLen zu Lëtzebuerg